Zhejiang

Zhejiang (浙江 txinera sinplifikatuz), Txinako Herri Errepublikako probintzia baten izena da. Probintziak 101.800 kilometro koadroko azalera dauka eta 2004ko erroldaren arabera 47.200.000 biztanle bizi ziren bertan.

 Inguru naturala eta kokapena 
Zhejiang probintziaren mugakideak honakoak dira: Itsaso Horia ekialdean, Shanghai udaltasuna eta Jiangsu probintzia iparraldean, Anhui probintzia ipar-mendebaldean, Jiangxi probintzia mendebaldean, eta Fujian probintzia hegoaldean.

Probintzia honetan aurkitzen dira artifizialki landatuak izan ez diren ginkgo zuhaitz taldeak, Tian Mu Shan naturgunean.

Probintziako hiriburu eta hiririk handiena Hangzhou da.

 Geografia 
Zhejiang gehiena altuera txikiko lautada eta mendixkek osatzen dute (probintziako azaleraren %70 inguru). Batez-besteko garaiera altuagoa da zenbat eta hegoaldera eta mendebalderago joan, eta probintziako mendirik garaiena 1.921 metroko Huangyajian mendia da. Zhejiango mendikate garrantzitsuenak, Yandang mendiak, Tianmu mendiak, Tiantai mendiak eta Mogan mendiak dira. Mendikate guzti hauetako mendi gehienak 200 eta 1000 metro arteko mendiak dauzkate.

Gunerik lauenak kostaldean eta ibaien ondoan daude. Zhejiang iparraldea esaterako Yangtze ibaiaren iraganbidea denez, historikoki probintziako gunerik oparoena izan da. Bertan daude Hangzhou, Jiaxing eta Huzhou bezalako hiriak, eta bertatik igarotzen da Txinako Ubide Handia. Beste gune lau nagusi bat Qujiang ibaiak zeharkaturiko lurrek osaturikoa da Quzhou eta Jinhua hirietan. Zhejiango ibai nagusienak honakoak dira: Qiantang ibaia eta Qujiang ibaia. Kostaldean hiru mila uhartetik gora daude, handiena Zhousan uhartea da, Hainan eta Chongming uhartearen atzetik, Txinako hirugarren uharterik handiena.

Hangzhou badia Zhejiang ipar-ekialdean, Shanghai udaltasunarekiko mugan dago eta 2007an Hangzhou eta Shanghai elkartzeko Hangzhou badiako zubia eraiki zen bertan.

 Klima 
Zhejiangek klima azpitropikal hezea dauka lau urtaro desberdinekin. Udaberria martxoan hasten da eta eguraldi aldakor eta euritsua egon ohi da. Uda, ekainetik irailera bitartean luzea, beroa eta hezea izaten da. Udazken lehor eta epel baten ondoren, neguan hotz egiten du (zenbat eta hegoalderago dena den, klima epelduz joaten da). Urtarrileko batez besteko tenperatura 2 eta 8 gradu artekoa, eta uztailekoa 27 eta 30 gradu bitartekoa izaten da.

Prezipitazioak ugariak izaten dira (batez ere maiatzetik aurrera), eta urtero 1.000 eta 1.900 litro jausi daitezke. Zhejiang probintzia Ozeano Barean sortutako tifoien mehatxupean dago.

 Banaketa administratiboa 
 Mapa # Izena Txinera sinplifikatuz Pinyineraz Mota350px1Hangzhou杭州市Hángzhōu ShìAzpiprobintzia mailako hiria2Ningbo宁波Níngbō ShìAzpiprobintzia mailako hiria3Huzhou湖州市Húzhōu Shì ShìPrefektura mailako hiria4Jiaxing嘉兴市 Jiāxīng Shì ShìPrefektura mailako hiria5Jinhua金华市Jīnhuá ShìPrefektura mailako hiria6Lishui丽水市Líshuǐ ShìPrefektura mailako hiria7Quzhou衢州市Qúzhōu ShìPrefektura mailako hiria8Taizhou台州市Tāizhōu ShìPrefektura mailako hiria9Shaoxing绍兴市Shàoxīng ShìPrefektura mailako hiria10Wenzhou温州市Wēnzhōu ShìPrefektura mailako hiria11Zhoushan舟山市Zhōushān ShìPrefektura mailako hiria

 Demografia 
 Zhejiango biztanleria 1953  1964  1982  1990  1995  2000  2005  2006  2007  2008 22.865.747  28.318.573  38.884.603  41.445.930  43.120.000  46.770.000  48.980.000  49.800.000  50.600.000  51.200.000http://211.138.126.86/gb/zjnew/node3/node6/node9/node69/userobject1ai15617.html

 Politika 
Zhejiang probintziako gobernadorea Lu Zushan da. Txinako Alderdi Komunistak probintzian duen ordezkaria Zhao Hongzhu da.

 Garraioa 
 Aireportuak 
 Kokapen Hiria NAZE NAGE Aireportuaren izena ZHEJIANG   Hangzhou ZSHC HGH Hangzhou Xiaoshan Nazioarteko Aireportua Huangyan ZSLQ HYN Huangyan Luqiao Aireportua Ningbo ZSNB NGB Ningbo Lishe Nazioarteko Aireportua Quzhou ZSJU JUZ Quzhou Aireportua Wenzhou ZSWZ WNZ Wenzhou Nazioarteko Aireportua Yiwu ZSYW YIW Yiwu Aireportua Zhoushan ZSZS HSN Zhoushan Aireportua

 Erreferentziak 

 Ikus, gainera 
 Txinaren banaketa administratiboa

 Kanpo estekak 
  Zhejiango gobernuaren webgunea.

Kategoria:Txinako probintziak
Kategoria:Zhejiang